Νέες Δράσεις Ελεύθερου Λογισμικού / Λογισμικού Ανοιχτού Κώδικα

Το ΕΔΕΤ( http://www.edet.gr/ ) στο πλαίσιο της πρωτοβουλίας για ενίσχυση της χρήσης ελεύθερου λογισμικού( http://www.open-source.gr/ ) καλεί όλους όσους ενδιαφέρονται, να συντονίσουν ή να συμμετάσχουν σε ομάδες εργασίας που θα υλοποιήσουν τα παρακάτω έργα, να στείλουν δηλώσεις ενδιαφέροντος, ερωτήσεις ή/και προτάσεις για νέα έργα στη διεύθυνση: fs-oss@grnet.gr 

Δημιουργία πλήρως Ελληνοποιημένης διανομής Ελεύθερου Λογισμικού (GNU/Linux) (Κωδικός OS1α)

Η παραπάνω δράση έχει ως στόχο τη δημιουργία μιας πλήρως εξελληνισμένης διανομής Ελεύθερου Λογισμικού (Linux) βασισμένη στο GNU/Linux Debian . Η διανομή θα περιέχει τα απαραίτητα εργαλεία, που χρειάζονται για έναν υπολογιστή γραφείου. Δηλαδή θα περιέχει εξελληνισμένα:
•	γραφικό περιβάλλον (KDE και Gnome), 
•	πακέτο εφαρμογών γραφείου, 
•	πρόγραμμα πλοήγησης (Mozilla) 
Όλα τα παραπάνω πρέπει να διανέμονται κάτω από την αδεία χρήσης GNU GPL.

•	Μετάφραση εργαλείων κονσόλας (GNU Utilities) (Κωδικός OS1β)

•	Μετάφραση αρχείων βοήθειας (help files) του Gnome, εξελληνισμός του Gnome και γενικότερη υποστήριξη ελληνικών στο Gnome (κωδικός OS2)

•	Μετάφραση αρχείων βοήθειας (help files) του KDE, εξελληνισμός του KDE και γενικότερη υποστήριξη ελληνικών στο KDE (κωδικός OS3)

•	Μετάφραση αρχείων βοήθειας (help files) του Mozilla, εξελληνισμός του Mozilla και γενικότερη υποστήριξη ελληνικών στο Mozilla (κωδικός OS4α)

•	Δημιουργία οδηγιών μετάβασης από Outlook/Netscape σε Mozilla (κωδικός OS4β).  

Οι δράσεις OS 2-4 έχουν σκοπό την μετάφραση των αρχείων βοήθειας  των παραπάνω πακέτων λογισμικού, καθώς και την εξάλειψη τυχών προβλημάτων σε σχέση με την υποστήριξη ελληνικών.

Χρήσιμες πληροφορίες για την ελληνοποίηση λογισμικού μπορείτε να βρείτε στις διευθύνσεις http://hlp.sourceforge.net/ και http://hlp.sourceforge.net/wiki